DĖL LĖŠŲ SKYRIMO IŠ SVEIKATOS APSAUGOS PROGRAMOS PRIEMONĖS ŠILALĖS RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS ĮGYVENDINIMAS

2019 m. balandžio 24 d. Nr. DĮV-397

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Šilalės rajono savivaldybės visuomenės sveikatos rėmimo specialiąja programa, patvirtinta Šilalės rajono savivaldybės tarybos 2018 m. lapkričio 29 d. sprendimu Nr. T1-257 „Dėl Šilalės rajono savivaldybės visuomenės sveikatos rėmimo specialiosios programos tvirtinimo“, Šilalės rajono savivaldybės bendruomenės sveikatos tarybos nuostatų, patvirtintų Šilalės rajono savivaldybės tarybos 2018 m. gegužės 30 d. sprendimu Nr. T1-148 „Dėl Šilalės rajono savivaldybės bendruomenės sveikatos tarybos nuostatų patvirtinimo“ 32 punktu, atsižvelgdamas į Šilalės rajono savivaldybės bendruomenės sveikatos tarybos 2019 m. balandžio 18 d. posėdžio protokolą Nr. 1:

1. S k i r i u iš Sveikatos apsaugos programos (04) priemonės Šilalės rajono savivaldybės visuomenės sveikatos rėmimo specialiosios programos įgyvendinimas (04.01.01.01) lėšų įstaigoms ir organizacijoms 14910 eurų (iš Savivaldybės biudžeto 5800 eurų, iš Aplinkos apsaugos rėmimo specialiosios programos 9110 eurų):

|  |  |  |  |
| --- | --- | --- | --- |
| Eil. Nr. | Programos vykdytojas | Programos pavadinimas | Suma,  eurai |
|  |  | Savivaldybės biudžeto lėšos | 5800 |
| 1. | Šilalės sporto mokykla | Senjorų ir neįgaliųjų fizinio aktyvumo skatinimas | 5500 |
| 2. | Pajūrio sporto klubas „Jūra“ | Būk sveikas ir stiprus | 300 |
|  |  | Savivaldybės aplinkos apsaugos rėmimo specialiosios programos lėšos | 9110 |
| 3. | VšĮ „Nedelsk“ | Prevencinis projektas prieš krūties vėžį „Nedelsk“ Šilalės rajone | 800 |
| 4. | Šilalės Dariaus ir Girėno progimnazija | „Būkim sveiki ir laisvi“ | 600 |
| 5. | Šilalės krašto neįgaliųjų sąjunga | „Mes sergame todėl, kad nemokame būti sveiki“ | 500 |
| 6. | Šilalės rajono savivaldybės visuomenės sveikatos biuras | Šilalės rajono gyventojų sveikatos stiprinimas | 3000 |
| 7. | Asociacija Anoniminių alkoholikų grupė „Vilties galia“ | Specializuota pagalba priklausomiems nuo alkoholio asmenims bei jų šeimos nariams | 1700 |
| 8. | Požerės kaimo bendruomenė | Sveikata – kūno ir dvasios harmonija | 260 |
| 9. | Šilalės r. Pajūrio Stanislovo Biržiškio gimnazija | „Išlaisvink save“. | 550 |
| 10. | Priešgaisrinės apsaugos ir gelbėjimo departamento prie vidaus reikalų ministerijos Klaipėdos priešgaisrinės gelbėjimo valdybos Šilalės priešgaisrinė gelbėjimo tarnyba | Vykdyti griuvimų, sužalojimų bei nelaimingų atsitikimų prevenciją | 200 |
| 11. | Šilalės r. Kvėdarnos Kazimiero Jauniaus gimnazija | Sveikos gyvensenos virusas | 250 |
| 12. | Pajūrio miestelio bendruomenė | Sveikatingumo diena Pajūryje | 200 |
| 13. | Šilalės rajono savivaldybės Pajūrio vaikų globos namai | Visuomenės sveikatos rėmimo specialiosios programos įgyvendinimas | 450 |
| 14. | Jucaičių kaimo bendruomenė | Psichologiškai saugios ir tvirtos Jucaičių bendruomenės kūrimas | 600 |

2. T v i r t i n u Lėšų naudojimo sutarties (toliau – Sutartis) formą (pridedama).

3. N u s t a t a u, kad Programos Vykdytojas:

3.1. per 15 darbo dienų nuo informacijos apie skirtas lėšas gavimo pateikia Šilalės rajono savivaldybės administracijos (toliau – Administracijos) direktoriui tvirtinti Programos sąmatos (**S**utarties 1 priedas) 2 egz. ir parengtą Lėšų naudojimo sutartį (2 egz.);

3.2. sudaro Programos sąmatą (Kitiems einamiesiems tikslams) /2.8.1.1.1.2/, lėšos paskirstomos II, III, IV ketvirčiams pagal poreikį, neviršijant skirtų lėšų;

3.3. skirtas lėšas naudoja tik pagal tikslinę paskirtį, vadovaudamasis Lietuvos Respublikos viešųjų pirkimų įstatymu, kitais teisės aktais bei pasirašytomis sutartimis. Už lėšų teisingą panaudojimą programos vykdytojas atsako teisės aktų nustatyta tvarka;

3.4. Programai pasibaigus per 10 darbo dienų, bet ne vėliau kaip iki einamųjų metų gruodžio 20 dienos pateikia Administracijos Buhalterinės apskaitos skyriui Biudžeto sąmatos įvykdymo ataskaitą (Sutarties 2 priedas) ir lėšų panaudojimo pateisinamųjų dokumentų kopijas;

3.5. lėšas Programos priemonei įgyvendinti šio įsakymo 1 punkte nurodytiems programų lėšų gavėjams Administracijos Buhalterinės apskaitos skyrius perveda tik po to, kai Valstybinė mokesčių inspekcija lėšas perveda į Administracijos sąskaitą.

4. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo numatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus